Betogers brand e-tolrekeningeFoto: @NurSwan op Twitter. “Vandag begrawe ons dié stelsel wat in Desember stilgebore is, en voor Desember vanjaar sal ons hom veras,” het ŉ lid van Cosatu gesê. ŉ Konvooi van sowat 50 voertuie, insluitend motorfietse en taxi’s, het Saterdag ŉ slakkepasbetoging gehou van Cosatu se hoofkantoor na Sanral se kantore in Pretoria. “Ons sal e-tol betaal wanneer [president Jacob] Zuma vir Nkandla betaal,” het ŉ motorfietsryer gesê. Die groep het gesing en gedans voor Sanral se kantoor. “Voertsek Sanral voertsek” het van die mense gesing. John Baun, eienaar van die Bronville-taxivereniging, het van die Vrystaat af gereis om deel te wees van die betoging. Hy moes sowat R250 se e-tolfooie betaal vir die enkelreis na Gauteng. “Ons het deurgery om die veldtog te ondersteun want e-tol het ŉ verlammende effek op ons besighede,” het Baun gesê. Klik hier vir vorige berigte oor die e-tolstelsel.